Intră acum și în grupul de
Viceprimarul Sucevei Lucian Harșovschi a anunțat, joi, deschiderea oficială a Ștrandului Municipal Suceava pentru sezonul estival. Toți cei dornici să se bucure de soare, apă și momente de relaxare alături de familie și prieteni sunt așteptați să viziteze ștrandul, a spus viceprimarul
Programul de funcționare este de marți până duminică, între orele 09:00 și 20:00.
Accesul în ștrand este permis pentru toate categoriile de vârstă, iar tarifele sunt următoarele:
- Adulți: 23 lei
- Pensionari: 11 lei
- Elevi/Studenți: 11 lei
- Copii între 5-14 ani: 6 lei
- Persoane cu dizabilități: gratuit
Regulamentul de funcționare este afișat în incinta ștrandului și trebuie respectat pentru a asigura o experiență plăcută și sigură pentru toți vizitatorii, a menționat viceprimarul.
El a precizat că pentru siguranța și confortul tuturor, capacitatea maximă admisă în incinta ștrandului este de 700 de persoane.